Disposició final Primera - Disposició final Tercera
El Reial Decret 1503/1980, de 20 de juny, ha traspassat a la Generalitat el patrimoni i les actuacions urbanístiques gestionades per l'Instituto Nacional de Urbanización" (INUR) en l'àmbit territorial de Catalunya, així com les accions en societats anònimes i les participacions en juntes de compensació de què aquest Institut era titular.
D'aquí la conveniència de crear, mitjançant una norma amb rang legal, l'Institut Català del Sòl com a Organisme Autònom adscrit al Departament de Política Territorial i Obres Públiques.
Amb especial atenció es projecten en aquesta normativa les funcions, molt variades i complexes, que el nou Institut ha de dur a terme segons la legislació d'urbanística aplicable.
També dins el ventall de formes d'actuació que, segons aquesta legislació, són possibles, s'indiquen les més aptes perquè l'Institut pugui desenvolupar, amb economia, celeritat i eficàcia, les tasques que li han estat confiades.
Les activitats de l'Institut se sotmeten a un pressupost d'explotació i capital subjecte a un règim peculiar, com es desprèn de l'articulat.
Els recursos de l'Institut es componen, bàsicament, del patrimoni rebut de l'INUR i de les assignacions pressupostàries destinades a les actuacions objecte de traspàs.
Una vegada aprovada pel Parlament la Llei que regularà la nova divisió territorial de Catalunya, es reconsideraran les funcions de l'esmentat Institut per mitjà d'un text legislatiu d'igual importància que tendeixi a evitar una excessiva centralització, tot donant-li el contingut i les funcions que es cregui convenient.
Disposicions complementàries, sobre contractació i règim jurídic, completen el marc legislatiu, orgànic i funcional, dins del qual s'ha de desenvolupar l'actuació de l'Institut Català del Sòl.
-1 Són funcions de l'Institut català del Sòl:
a) Programar actuacions de promoció de sòl urbanitzable i remodelacions urbanes.
b) Promoure tant de manera directa com convinguda habitatges públics i la rehabilitació o la remodelació d'aquests.
c) Gestionar operacions de remodelació o rehabilitació d'habitatges.d) Programar i executar actuacions de rehabilitació de nuclis antics.
e) Gestionar plans i programes d'actuació la finalitat dels quals sigui la remodelació o renovació urbana.
f) Redactar els instruments urbanístics que s'hagin de desenvolupar directament per mitjà de l'Institut Català del Sòl o bé amb col·laboració d'aquest.
g) Exercir la gestió urbanística en execució de plans, propis o assumits com a tals, per qualsevol deis sistemes d'actuació establerts per la legislació urbanística.
En el desenvolupament d'aquesta activitat ha d'assumir la qualitat d'Administració actuant si així ho estableix el Pla que s'executa, amb els drets i els deures que la normativa urbanística li atorga.
h) Redactar, tramitar i aprovar projectes de reparcel·lació i d'urbanització, en les actuacions que assumeixi en qualitat d'Administració actuant.
i) Estudiar i difondre noves tècniques d'intervenció en nuclis urbans per facilitar la seva remodelació o rehabilitació.
k) Adquirir sòl, fins i tot mitjançant expropiació forçosa, com a beneficiari, de terrenys destinats a la creació de sòl urbanitzat, la formació de reserves de sòl, la promoció d'habitatge públic, la creació de dotacions i equipaments, zones verdes i espais lliures o qualsevol altra finalitat anàloga de caràcter urbanístic.
La potestat expropiatòria correspon al Departament de Política Territorial i Obres Públiques.
l) Redactar projectes d'edificació.
m) Alienar, permutar i cedir terrenys i edificis de la seva propietat.
n) Constituir, transmetre, modificar i extingir els drets d'hipoteca, superfície, censos, servituds i, en general, qualsevol dret real sobre els terrenys i les edificacions que són propietat de l'Institut Català del Sòl.
o) Protegir i defensar el seu patrimoni.
q) Exercir la gestió de les fiances d'arrendaments de finques urbanes i del Registre de Fiances dels contractes de lloguer, d'acord amb les disposicions vigents.
r) Adoptar mesures de suport, tant tècnic com econòmic i financer, per a impulsar la finalització de processos d'urbanització.
s) Assessorar, prestar serveis de consultoria, donar suport i redactar instruments de planejament i gestió urbanística i projectes d'edificació per a altres subjectes públics o privats, mitjançant la contraprestació corresponent, i en qualsevol àmbit territorial d'actuació, respectant sempre la normativa sobre defensa de la competència.
Aquests serveis amb contraprestació no es poden dur a terme respecte d'aquells instruments sobre els quals el departament al qual es troba adscrit l'Institut Català del Sòl tingui competències d'aprovació.
t) Qualsevol altra que li sigui encomanada per la llei, el Govern o els ens locals, en els termes establerts per la llei present.
-2 L'Institut Català del Sòl desenvoluparà les seves funcions dins la seva competència, d'acord amb l'ordenament urbanístic i respectant el planejament vigent.
La contractació de l'Institut Català del Sòl es regeix per la legislació sobre contractació del sector públic.
Els negocis i contractes exclosos d'aquesta legislació es regeixen per llur legislació específica.